તમે જે જીવવા માગો છો એ જીવી શકતા નથી અને તમે જે કામ નૌટંકીરૂપે કરી લો છો એ તમારી સચ્ચાઈ છે. આખી ફિલ્મનું કથાનક આ એક વાક્યમાં છુપાયેલું છે. ફિલ્મમાં રણબીર કપૂર અને દીપિકા પાદુકોણ લીડ સ્ટાર છે. ફિલ્મનું મ્યુઝિક એ. આર. રહમાનનું છે અને ગીતો ઇર્શાદ કામિલે લખ્યાં છે. ‘તમાશા’નું શૂટિંગ ફ્રાન્સના કોર્સિકા નામના આઇલૅન્ડ અને પૅરિસમાં થયું છે તો ફિલ્મનો કેટલોક ભાગ દિલ્હી, શિમલા અને મુંબઈમાં શૂટ કરવામાં આવ્યો છે.